CELEX: 62012TN0466
Language: el
Date: 2012-10-23 00:00:00
Title: Υπόθεση T-466/12: Προσφυγή της RFA International κατά της Ευρωπαϊκής Επιτροπής που ασκήθηκε στις 23 Οκτωβρίου 2012

15.12.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 389/7
            
         Προσφυγή της RFA International κατά της Ευρωπαϊκής Επιτροπής που ασκήθηκε στις 23 Οκτωβρίου 2012
   (Υπόθεση T-466/12)
   2012/C 389/12
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: RFA International (Calgary, Καναδάς) (εκπρόσωπος: B. Evtimov, δικηγόρος)
   
      Καθής: Ευρωπαϊκή Επιτροπή
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει μερικώς τις αποφάσεις της Επιτροπήςannuler partiellement C(2012) 5577 τελικό, C(2012) 5585 τελικό, C(2012) 5588 τελικό, C(2012) 5595 τελικό, C(2012) 5596 τελικό, C(2012) 5598 τελικό και C(2012) 5611 τελικό, της 10ης Αυγούστου 2012, καθόσον με τις αποφάσεις αυτές δεν γίνεται δεκτή η επιστροφή των δασμών αντιντάμπινγκ την οποία ζήτησε η προσφεύγουσα, πλην των ποσών ως προς τα οποία κρίθηκαν απαράδεκτες οι αιτήσεις ως υποβληθείσες εκπροθέσμως·
            
         
               —
            
            
               να καταδικάσει την Επιτροπή στα δικαστικά έξοδα.
            
         
      Λόγοι και κύρια επιχειρήματα
   
   Προς στήριξη της προσφυγής της, η προσφεύγουσα προβάλλει δύο λόγους ακυρώσεως.
   
               1)
            
            
               Πρώτος λόγος, αντλούμενος από
               
                           —
                        
                        
                           την πλάνη περί το δίκαιο και την πρόδηλη πλάνη εκτιμήσεως, οι οποίες περιλαμβάνονται, αφενός, στο συμπέρασμα της Επιτροπής, σύμφωνα με το οποίο η αφαίρεση από την τιμή εξαγωγής του CHEMK Group του συνόλου των δαπανών πωλήσεως, των διοικητικών δαπανών και λοιπών γενικών εξόδων, καθώς και των κερδών, δικαιολογούνταν και, αφετέρου, στο συνακόλουθο συμπέρασμα, σύμφωνα με το οποίο το γεγονός ότι αποτελεί ενιαία οικονομική οντότητα δεν ασκεί επιρροή για τον υπολογισμό της τιμής εξαγωγής (περιλαμβανομένων των προσαρμογών της) κατά το άρθρο 2, παράγραφος 9, του βασικού κανονισμού (1). Καθόσον η Επιτροπή βασίστηκε στην απόρριψη των ισχυρισμών της προσφεύγουσας περί της υπάρξεως ενιαίας οικονομικής οντότητας, η προσφεύγουσα διατείνεται ότι και η απόρριψη αυτή ενέχει πλάνη περί το δίκαιο και/ή πρόδηλη πλάνη εκτιμήσεως.
                        
                     
         
               2)
            
            
               Δεύτερος λόγος, αντλούμενος από
               
                           —
                        
                        
                           την πρόδηλη πλάνη εκτιμήσεως την οποία ενέχει το συμπέρασμα της Επιτροπής ότι υπήρξε μεταβολή συνθηκών, υπό την έννοια του άρθρου 11, παράγραφος 9, του βασικού κανονισμού, δικαιολογούσα την εφαρμογή διαφορετικής μεθοδολογίας για τον υπολογισμό του οριστικού περιθωρίου ντάμπινγκ. Η προσφεύγουσα προβάλλει επίσης τη συνακόλουθη παράβαση του άρθρου 11, παράγραφος 9, του βασικού κανονισμού, απορρέουσα από την εφαρμογή νέας μεθοδολογίας εκ μέρους της Επιτροπής, η οποία διαφέρει από τη χρησιμοποιηθείσα κατά την αρχική έρευνα.
                        
                     
         
      (1)  Κανονισμός (ΕΚ) 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (ΕΕ L 343, σ. 51).